आधार नंबर डालने के बाद आपको आपके आधार से लिंक मोबाइल नंबर पर वेरिफिकेशन कोड मिलेगा। इस वेरिफिकेशन कोड को डालते ही आपका आधार आईआरसीटीसी से लिंक हो जायेगा। इसके बाद इस ऑफर का लाभ उठाने के लिए आपको माई प्रोफाइल में प्रोफाइल अपडेट पर क्लिक करना होगा। यहां आप देख सकते हैं कि आपका आधार आईआरसीटीसी से लिंक हो चुका होगा। इसके बाद आपको ट्रेन में टीटीई को अपना आधार कार्ड दिखाने की भी जरूरत नहीं होगी। मोबाइल से ही आपका वेऱिफिकेशन हो जायेगा। लकी ड्रॉ स्कीम के बारे में पूरी जानकारी प्राप्त करने के लिए आप आईआरसीटीसी के अलर्ट और अपडेट्स सेक्शन में जा सकते हैं और अन्य नियम और शर्तों को जान सकते हैं।